OBRAZLOŽENJE II. IZMJENA I DOPUNA FINANCIJSKOG PLANA OPĆINSKE KNJIŽNICE BISTRA ZA 2024. GODINU 


UVOD
Sukladno odredbama Zakona o proračunu ( Narodne novine br. 144/21 ) predlažu se II. Izmjene i dopune Financijskog plana Općinske knjižnice Bistra za 2024. godinu.
Ravnateljica Općinske knjižnice Bistra donijela je 15.12.2024. godine Financijski plan Općinske knjižnice Bistra za 2024. godinu.  I. Izmjena i dopuna Financijskog plana Općinske knjižnice Bistra za 2024. godinu donesena je 13.05.2024. godine.
II. Izmjena i dopuna Financijskog plana Općinske knjižnice Bistra za 2024. godinu sastavljena je temeljem odredbi Zakona o proračunu ( Narodne novine“ br. 144/21 ) koji nalaže izmjene Financijskog plana i njegovo uravnoteženje, ukoliko se ukaže potreba za povećanjem ili smanjenjem određenih prihoda ili rashoda.  


I. OPĆI DIO


A. RAČUN PRIHODA I RASHODA

PRIHODI 
Prihodi poslovanja povećavaju se u ukupnom iznosu za 4.090,00 €  i iznose 88.768,00 €
U skupini 63 Pomoći od inozemstva i od subjekata unutar općeg proračuna prihodi iznose 14.078,00 € i ne mijenjaju se. 
U skupini 65 Prihodi od upravnih i administrativnih pristojbi, pristojbi po posebnim propisima i naknada  prihodi iznose 4.250,00 € i ne mijenjaju se. 
U skupini 66 Prihodi od prodaje proizvoda i robe te pruženih usluga i prihodi od donacija  prihodi iznose 350,00 € i ne mijenjaju se.
U skupini 67 Prihodi iz nadležnog proračuna i od HZZO-a temeljem ugovornih obveza planirani iznos se povećava za 4.090,00 €  i iznosi 70.090,00 €.
Povećani su prihodi za financiranje rashoda poslovanja od Općine Bistra za 4.090,00 €.








RASHODI 
Rashodi poslovanja povećani su za 4.090,00 € i iznose 66.280,00 €.

U skupini 31 Rashodi za zaposlene povećani su rashodi za 5.570,00 €, odnosno za 13,1 %. Povećanje se odnosi na plaće za redovan rad, doprinose za zdravstveno osiguranje i ostale rashode za zaposlene.

U skupini 32 Materijalni rashodi smanjuju se rashodi u ukupnom iznosu za 1.520,00 € i iznose 17.680,00 €. Smanjenje se odnosi na naknadu za prijevoz, energiju, usluge telefona, poštarinu, zdravstvene preglede djelatnika, a povećane su bankarske usluge i usluge platnog prometa za 40,00 €, te je dodan novi konto troška HRT pristojba u iznosu 150,00 €.


Rashodi za nabavu nefinancijske imovine ne mijenjaju se i iznose 22.538,00 €.


B. RASPOLOŽIVA SREDSTVA IZ PRETHODNIH GODINA

Raspoloživa sredstva iz prethodnih godina sadrže podatak o višku ili manjku sredstva iz prethodne godine i prijašnjih godina. Planirani višak prihoda Općinske knjižnice Bistra iz prijašnjih godina iznosi 50,00 €.


Račun prihoda i rashoda po izvorima financiranja 

U Računu prihoda i rashoda prema izvorima financiranja vidljivo je da su prihodi poslovanja povećani po izvoru 1.1. Prihodi iz nadležnog proračuna – za 4.090,00 €.

Rashodi poslovanja povećani su ili smanjeni  po sljedećim izvorima:
· [bookmark: _Hlk188358038]Izvor 1.1. Prihodi iz nadležnog proračuna – za rashode za zaposlene povećanje u iznosu  5.570,00 €
· Izvor 1.1. Prihodi iz nadležnog proračuna – za materijalne rashode smanjenje u iznosu  1.520,00 €
· Izvor 1.1. Prihodi iz nadležnog proračuna – za financijske rashode povećanje u iznosu  40,00 €.


Rashodi prema funkcijskoj klasifikaciji

Ukupni rashodi povećani su prema funkcijskoj klasifikaciji 082 Službe kulture za 4.090,00 € i iznse 88.818,00 €.






II. POSEBNI DIO


Ukupno planirani rashodi i izdaci povećani su za 4.090,00 € i iznose 88.818,00 €.
Promjene se odnose na sljedeći program,  aktivnost i kapitalni projekt:


RAZDJEL 003 – JEDINSTVENI UPRAVNI ODJEL
Glava 00303 – Općinska Knjižnica Bistra
Proračunski korisnik 43302 Općinska knjižnica Bistra
Općinska knjižnica Bistra je, prema usvojenim načinima podjela knjižnica, narodna knjižnica koja djeluje kao samostalna javna ustanova. Osnivač knjižnice je Općina Bistra. Općinsku knjižnicu Bistra čini: služba za nabavu i obradu knjižnične građe, posudbeni odjel s čitaonicom, dječji odjel s igraonicom, zaštićeni fond i AV zbirka. Knjižnica ima zaposlene dvije djelatnice, ravnateljicu i diplomiranu knjižničarku.  

Program 1016: Općinska Knjižnica Bistra – 88.818,00 eura – povećanje rashoda za 4.090,00 eura
Cilj Programa - Osnovni cilj programa je unapređenje kvalitete života stanovnika općine. Poseban cilj programa je zadovoljavanje kulturnih potreba stanovnika Općine Bistra kroz ostvarenje redovnog rada Općinske knjižnice Bistra te povećanje standarda pruženih usluga kroz kontinuirana kapitalna ulaganja u nabavu knjižne građe i ostale opreme. 
Zakonska osnova - Zakon o lokalnoj i područnoj (regionalnoj) samoupravi („Narodne novine“, broj 33/01,  60/01,  129/05,  109/07,  125/08,  36/09,  36/09, 150/11, 144/12, 19/13,  137/15, 123/17,  98/19, 144/20 ), Zakon o knjižnicama i knjižničnoj djelatnosti (“Narodne novine” broj 17/19, 98/19 ), Zakon o ustanovama (“Narodne novine” broj 76/93, 29/97, 47/99, 35/08, 127/19 ),  Zakon o financiranju javnih potreba u kulturi („Narodne novine“ broj 47/90, 27/93, 38/09 ).
Obrazloženje - Sredstva u okviru ovog programa osigurana su s namjenom financiranja redovne djelatnosti Općinske knjižnice, te nabave, čuvanja i zaštite knjižnične građe. Cilj programa je zadovoljenje kulturnih potreba stanovnika Općine Bistra uz povećanje standarda usluga na području knjižnične djelatnosti, omogućavanje pristupačnosti knjižnične građe i informacija korisnicima prema njihovim zahtjevima i potrebama. 
Pokazatelj uspješnosti: broj korisnika knjižnice, broj knjižne građe, broj održanih književnih susreta, broj održanih radionica.
Povećanje planiranih rashoda u iznosu 4.090,00 eura odnosi se na:
· Aktivnost A100029 Financiranje redovne djelatnosti Općinske knjižnice Bistra – 62.190,00 eura
Povećanje ukupnih rashoda u iznosu od 4.090,00 € odnosi se na:
- povećanje troškova plaće za redovan rad, doprinosa za zadravstveno osiguranje i ostalih rashoda za zaposlene u ukupnom iznosu od 5.570,00 €
- smanjenje troškova naknade za prijevoz, energije, usluga telefona, poštarine, obveznih i preventivnih zdravstvenih pregleda zaposlenika u ukupnom iznosu od 1.670,00 €
- dodaje se novi rashod HRT pristojba u iznosu 150,00 €
- povećanje bankarskih usluga i usluga platnog prometa u iznosu od 40,00 €.



                                RAVNATELJICA
                         Danijela Studak Čačić

